दूसरी ओर, नरेंद्र मोदी और पाकिस्‍तान के प्रधानमंत्री नवाज शरीफ के बीच 45 मिनट से अधिक समय तक बातचीत हुई. खबर है कि इस दौरान भारत की ओर से 26/11 के आतंकी हमले को लेकर चर्चा की गई. इससे पहले निर्धारित कार्यक्रम के तहत नवाज शरीफ लगभग 12:15 बजे हैदराबाद हाउस पहुंचे. दोनों देशों के प्रधानमंत्री ने हाथ मिलकार एक-दूसरे का गर्मजोशी के साथ अभिनंदन किया. इस दौरान दोनों ही शीर्ष नेताओं के चेहरे पर मुस्‍कान बनी हुई थी.